
Bismillaa Hirrahmaa Nirraheem 
Nahmaduhu wa nusalli alaa Rasoolihil Kareem 


ARZ-EMUALLIF 

Alhamdu Lillaah Shaikh ill Hadees Hazrat 
Maulana Zakariyya rehmatullaahi alaih [1], ki 
kutub Fazaael-e-Aamaal, Fazaael-e -Sadaqaat ko 
Allah Ta'ala ne sharf-e-qubooliyat se nawaaza 
hae. Yeh unke ikhlaas hi ka nateejah hae ke aaj 
poori dunya me in kitaabon ko padha aur suna jaa 
raha hae (2), Aur bi-fazlillaahi Ta'ala kai zabaano 
me inke tarjume bhi ho chuke haen. Is mukhtasar 
risale me in kitaabon par jo beja eteraazaat kie gae 
haen unme se jo qaabil-e-jawaab eteraazaat the 
unka mudallal jawaab dene ki saee ki gai hae. 
Allah Ta'ala isko apni baargaah me qubool va 
manzoor farma kar baais-e-hidaayat aur itmenaan 
banaae Aameen. 

(1) Mashhoor ghaer-muqallid aalim, Irshaad ul Haq Asari 
sahib ne Hazrat Shaikh (r.a.a.) ko in alqaabaat se yaad kiya 
hae. "Baqiyyatus Salaf Hujjatul Khalaf Ash-Shaikh Al- 
Allaamah Muhammad Zakariyya Al-Kandhalwi Shaikhul 
Hadees". 

(Imam Bukhari par baaz eteraazaat ka jaaeza, P:94) 

(2) Iska eteraaf mashhoor ghaer-muqallid aalim, Taabish 
Mahdi ko bhi hae, likhta hae : " Aap mulk ki kisi bhi masj id 
me chale jaaen wahaan log aap ko subah va shaam 
Tableeghi Nisaab hi ki tilaawat karte hue milenge” 

(TableeghiNisaab ek mutaalea, P: 1 5) 


1 


ETERAAZ: 

Fazaael-e-Aamaal us waqt likhi gai jab Shaikh ul 
Hadees sahib rehmatullaahi alaih ko Doctoron ne 
dimaaghi kaam se rok diya tha. Hazrat Shaikh (rh) 
khud likhte haen:- 

"Safar 1357 Hijri me ek maraz ki vajah se chand 
roz ke liye dimaaghi kaam se rok diya tha to 
mujhe khayaal hua ke in khaali ayyaam ko is baa- 
barkat mashghale me guzaar doon". 
(Fazaael-e-Aamaal,P:8, RisalahHikaayat-e-Sahaaba [Rz]). 

JAWAAB: 

Motariz ne dajl va fareb se kaam lete hue is 
mazkoorah ibaarat ko poori kitaab par chaspaan 
kame ki naakaam koshish ki hae, haalaanke 
Fazaael e Aamaal mukhtalif rasaael ka majmooah 
hae aur yeh rasaael mukhtalif awqaat me likhe 
gae, masalan:- 


Hikaayat-e-Sahaaba(r). Shawwaal 1358 Hijri 


Fazaael-e-Quran 
Fazaael-e-Namaaz 
Fazaael-e-Zikr 
F azaael-e-Tableegh 
F azaael-e-Ramazan 


Zilhijjah 1348 Hijri 
Muharram 1358 Hijri 
Shawwaal 1358 Hijri 
Safar 1350 Hijri 
Ramazan 1349 Hijri 


Hazrat Shaikh (rh) ne beemaari ki haalat me sirf 
risaalah "Hikaayat-e-Sahaaba" likha tha. Baaqi 5 
rasaael haalat-e-sehat me likhe the. Lekin motariz 
ne dajl wa fareb ka muzaahera karte hue yeh 
saabit kame ki koshish ki hae ke tamaam rasaael 
haalat-e-beemaari me likhe gae haen aur 





beemaari bhi aesi jiska taalluq dimaagh ke saath 
tha haalaanke aesa nahi. 

Hazrat Shaikh (rh) ka dimaagh bilkul tandmst aur 
sahi saalim tha, beemaari kuch aur thi jiski taraf 
Hazrat Shaikh (rh) ki apni yeh ibaarat "ek maraz 
ki vajah se" waazeh ishaarah kar rahi hae. Ab voh 
maraz kaon sa tha, Hazrat Shaikh (rh) khud uski 
wazaahat farmaate haen ke voh nakseer ka maraz 
tha, Dekhie : (Aap Beeti: 1 76/1). Kutub-e-Fazaael par 
ishkaalaat aur unke jawaabaat, P:25) 

Motariz se ham poochhte haen ke Risaalah 
Hikaayat-e-Sahaaba (r)" me kaon si aesi baat hae 
jo Quran va Sunnat ke khilaaf hae, agar voh koi 
aesi baat saabit nahi kar sakta jo Quran wa Sunnat 
ke khilaaf ho to phir voh hamaare Shaik (rh) ki 
karaamat ka eteraaf kare, ke unhone haalaat-e- 
beemaari me itna umdah risaala likha hae, agar 
tandmst hote to phir kaesa likhte. 

ETERAAZ 

Fazaael-e-Aamaal aur Fazaael-e-Sadaqaat me 
kuch hadeesen aesi bhi haen jinka Hazrat Shaikh 
(rh) ne koi hawaala pesh nahi kiya, aur jo hadees 
baghaer hawaale ke ho, vo mazboot nahi hoti . 

JAWAAB 

Iska jawaab Hazrat Shaikh (rh) ne khud "Fazaael- 
e-Quran" ke shum me tahreer kiya hae, likhte 
haen. 

“Is jagah ek zaroori amr par mutanabbe kama bhi 
laa budda hae, voh yeh ke mae ne ahadees ka 

hawaale dene me Mishkaat, Tanqeeh ur Ruwaat, j 
Mirqaat aur Ahy aa ul uloom ki sh arah aur Munziri 
ki Targheeb par etemaad kiya hae, aur kasrat se un 
I se liya hae. Is liye unke hawaale ki zaroorat nahi I 
samjhi, albatta unke alaawah kaheen se liya hae to 
uska hawaala naql kar diy a hae " . 

(Fazaael-e-Aamaal, P:208) 
Hazrat Shaikh (rh) ki ibaarat bilkul waazeh hae ke 
eteraaz kame waalon ko j is hadees ka hawaala na j 
mile voh in mazkoorah 5 kitaabon ki taraf j 
; muraajiat karen, agar voh hadees wahaan na mile j 
; to phir Hazrat Shaikh (rh) ko qusoorwaar j 
1 thehraaen wama beja eteraazaat se gurez karen 
kyunke beja eteraazaat kama akhlaaq-e-hasanah 
' ke munaafi haen. 

ETERAAZ 

Hazrat Shaikh (rh) ne Hazrat Hanzalah (rz) ke 
waaqiaat me tazaad bayaan kiya hae. Ek waaqie 
me Hazrat Hanzalah (rz) ke beewi bachchon ka 
zikr hae aur doosre waaqie me zikr hae ke nai 
shaadi hui thi, ghusl-e-janaabat bhi na kar paae 
the ke shaheed ho gae. 

JAWAAB 

Eteraaz kame waalon ka mutaalea satahi hae, , 
unko yeh nahi pata ke ek naam ke bohat saare log 
hote haen,' asl me Hanzalah (rz) 2 haen, ek 
Hanzalah ibnur Rabee (rz) jo kaatib-e-wahi the 
aur doosre Hanzalah ibn Maalik (rz) haen jin ko 
i farishton ne ghusl diya tha. Dekhie : 

2) 

U 


| (Mirqaat, Sharah Mishkaat, ( 60/5, Li Mulla Ali Qaari 
S Hanafi [rh], Haashiyah Mishkaat,P:197, Al-Isaabah Li 
w Ibn Hajar Asqalaani [rh], 359/1). 

t Lehaaza Hazrat Shaikh [rh] ke kalaam me kisi 
$ qism ka koi tazaad nahi hae . 

| ETERAAZ 

5 Fazaael-e-Aamaal aur Fazaael-e-Sadaqaat me 
\ kuch ahadees zaeef bhi haen. 

1 JAWAAB 

t Muhaddiseen ka usool hae ke zaeef hadees 
! fazaaelmemotabarhae. 

j * Imam Navavi Shaafai [rh] , L Shaareh Muslim 
farmaate haen: Muhaddiseen aur Fuqaha aur unke 
alaawah Ulama ne farmaaya hae ke zaeef hadees 
; par amal kama fazaael aur targheeb aur tarheeb 
me j aaez aur mustahab hae j abke vo hadees man- 
; ghadatnaho. 

Isi usool ko mundariiah-zael hazraat bhi likhte haen 

; Mulla Ali Qaari Hanafi (rh) 

(Maozooaat-e-Kabeer, P:5 aur SharhunNiqaayah: 9/1) 
Imam Haakim Abu Abdullah Naishapuri (rh) 
(MustadrakHaakim: 490/1) 

Allaamah Sakhaawi (rh) (Al-QaululBadee,P:196) 
Hafiz Ibn Taimiyah Hanbali (rh) (Fataawa: 39/1) 

Ghaer-Muoallideen banaam Ahl-e-Hadees hazraat bhi 
isi usool se muttafia haen. 

*Chunaanche Shaikh ulKulMiyanNazeer Hussain 1 
sahib Dehalvi(rh). (FataawaNazeeriyaah:265/l) 
f Nawab Siddiq Hasan Khan sahib [rh] . 

I (Daleel ut Taalib alal mataalib: p.889) / 

(inka shumaar ghaer-muqallideen ke akaabir me 
hota hae ba-hawaala "Aap ke masaael aur unka 
hal, Quran wa Sunnat ki raoshni me". 

(taaleef Mubashir Ahmad Rabbaani: 181/2) 

* Maulana SanaullahAmritsari [rh]. 

(Akhbaarul Hadees, 15 Shawwaal, 1346Hijri) 

* Hafiz Md.Lakhwi [rh], (Ahwa0.alulAkhras:6) 

* Maulana Abdullah Ropadi sahib [rh]. 
(FataawaAhl-e-Hadees:473/2) 

Hazrat Shaikh frhl bhi isi usool ko 
tahreer farmaate haen 

" Akheer me is amr par tambeeh bhi zaroori hae ke 
hazraat-e-muhaddiseen [rz] ajmaaeenke nazdeek 
fazaael ki riwaayaat me tawasso hae aur 
maamooli zof qaabil-e-tasaamoh (hae), baaqi 
Sufiah Kiraam [rh] ke waaqiaat to tareekhi 
haesiyat rakhte hi haen aur zaaher hae tareekh ka 
darj a hadees ke darj e se kaheen kam hae" . 

(Fazaael -e-Aamaal: p.384, Risaalah Fazaael-e-Namaz, 
Baab 3, Nahwahu, Kutub-e-Fazaael par ishkaalaat aur 
unke jawaabNo.65, Fazaael-e-Durood, p.56) 

NOTE 

Hazrat Shaikh (rh) ne agar koi zaeef hadees naql 
bhi ki hae to uske naql kame ke baad Arabi me 
saath hi likh diya hae ke yeh hadees zaeef hae, 
Hazrat Shaikh (rh) ne to badi hikmat aur baseerat 
se kaam liya hae, is liye ke kisi hadees ko sahih ya 
zaeef kehna, yeh fan Ulama ke mutaalliq hae, 
Hazrat Shaikh (rh) ne (jis ka kaam usi ko saajhe) 
par amal karte hue is ko Arabi me likha taake 
awaam-un-naas is behas me dakhal-andaazi 

na kar saken aur jo baaten awaam ke mutaalliqa 
theen, unko Hazrat Shaikh (rh) ne Urdu me likha 
taake kisi ko samajhne me diqqat na pesh aae aur 
yeh bhi zehan-nasheen rakhen ke Hazrat Shaikh (rh) 
ki mazkoorah-baala ibaarat se yeh mafhoom bhi 
nikalta hae ke Hazrat Shaikh (rh) ne sirf maamooli 
zofwaali ginti ki chand riwaayaat naql ki haen. 

Fazaael-e-Aamaal ki Ek Hadees par Etpraa? 

Aur uska Mufassal Jawaab 

Huzoor-e-Aqdas (saws) ka irshaad hae ke Hazrat 
Adam alaihis salaam se jab voh laghzish ho gai 
(jis ki vajah se jannat se dunya me bhej die gae to 
har vaqt rote the aur dua va istighfaar karte rehte 
the), ek martaba aasmaan ki taraf munh kiya aur 
arz kiya Ya Allah! Muhammad (saws) ke waseele 
se tujh se maghfirat chaahta hoon; wahi naazil hui 
ke Muhammad kaon haen? (jin ke waaste se turn 
ne istighfaar ki); arz kiya ke jab aap ne mujhe 
paeda kiya tha to mae ne arsh par likha hua dekha 
tha Laa Ilaaha Illallaah, Muhammadur 
Rasoolullaah, to mae samajh gaya tha ke 
Muhammad (saws) se oonchi hasti koi nahi hae jis 
ka naam aap ne apne naam ke saath rakha; wahi 
naazil hui ke voh Khaatamun Nabiyyeen (saws) 
haen, tumhaari aulaad me se haen, agar voh na 
hote to turn bhi paeda na kie jaate. 

(Akhrajahu At-Tabraani fis Sagheer, wa Al-Haakim wa 
Abu Nayeem, wa Al-Baihaqi kilaahuma fi Ad-Dalaail wa 
Ibn Asaakir fi Durr wa fi Majmaiz Zavaaid, kaza 
fi Fazaail-e-Aamaal, p.497) 


10 


ETERAAZ Kl SHIQQ-E-AWWAL 

Yeh riwaayat zaeef balke maozoo (man-ghadat) hae. 

JAWAAB 

Yeh riwaayat maozoo hae, is ko to ham tasleem nahi 
karte, baaqi raha ke yeh riwaayat zaeef hae to yeh 
zof aesa nahi ke is riwaayat ko fazaael me bhi zikr 
na kiya jaae jabke mundarijah zael Ulama-e-Kiram 
ne is hadees to qaabil-e-hujjat qaraar diya hae. 

Mundariiah zael Muhaddiseen-e-Kiraam ne 
is riwaavat ko sahih likha hae 

* Allaamah Qastalaani (rh). 
(Al-Mawaahib-ul-Ladunniah, 5 1 5/2) 

* Imam Baihaqi [rh] . (Dalaail-un-Nubuwwah) 

* Imam Haakim [rh] . (Mustadrak Haakim) 

* Allaamah Sabaki [rh] . (Shifaus Siqaam) 

(Ba hawaalah Tahqeeq Maslah-e-Tawassul, p.66) 

ETERAAZ KISHIQQ-E-SAANI 

"Yeh hadees Quran ke khilaaf hae”Quran-e- 
Kareem se saabit hae ke Hazrat Aadam alaihis 
salaam ko Allah Ta'ala ki taraf se chand kalimaat 
ata kie gae jin ko unhone padha to Allah ne unki 
taubah qubool kar liya (Suratul Baqarah, AyatNo.37), 
aur is hadees se saabit hota hae ke Hazrat Aadam 
alaihis salaam ne Huzoor (saws) ka waseelah diya 
to phir unki taubah qubool hui. Lehaaza yeh 
hadees Quran ke khilaaf hae. 

JAWAAB 

Quran-e-Kareem ko samajhne ke lie ham Hazrat 
Muhammad Mustafa (saws) ke mohtaaj haen aur 
Aap (saws) ka farmaan Quran ke khilaaf nahi ho 
sakta balke Quran ki tafseer hota hae. Hazrat 

Aadam [a.s] ko Allah Ta'ala ne chand kalimaat ata 
kie, is ka eteraaf motariz ko bhi hai, chand 
kalimaat ka ata hona yeh nemat hae, basa awqaat 
nemat kisi amal ke badle me milti hae. 

Sawaal yeh hae ke yeh nemat Hazrat Adam [a.s] 
ko kis amal ke badle me mili, is baare me Quran- 
e-Kareem me koi saraahat nahi albatta is hadees 
me us amal ki wazaahat hae ke Hazrat Aadam 
[a.s] ne (rone dhone aur taubah istighfaar) ke 
saath saath Huzoor (saws) ka waseelah bhi diya to 
phir Allah Ta'ala ne chand kalimaat ata kie jin ko 
unhone padha to Allah Ta'ala ne un ki tauba ko 
qubool kar liya, to saabit hua ke yeh hadees Quran 
ke khilaaf nahi balke Quran ki tafseer hae. Allah 
Ta'ala sab ko fahm-e-saleem ata farmaae 
( Aameen summa aameen) . 

(Mulakhkhas az Tafseer Fathul Azeez: 183/1, Li Shah 
Abdul Azeez Muhaddis Dehlwi [rh]). 


is Hadees ko darijah zael Mufassireen-e-Kira a m ne 
mazkoora Aavat ki tafseer me bava n kiya hae 


Tafseer Durr-e-mansoor Lissuyuti, 
Tafseer-e-Haqqi, 

Tafseer-e-Saalabi Li Abi zaid Abur Rahman 
mohammedmaqloof [rh]. 


TANBEEH 

Asl me is fyadees par eteraaz Waseele ki wajah se 
kiya gaya hae. Lehaaza Mukhtasaran Waseele ki 
haqeeqatbhi darj kijaatihae. 

Waseele ki aqsaam ka iimaali khaakah 


Waseelah 


f 


JL 




BIL AMALIS SAAL1H BIZ ZAAT 

Kisi nek amal ka waseelah dena Kisi Shakhsiyat ka waseela dena 
Yeh waseelah bil-ittefaaq jaaez hae. r- — 




Is ki daleel: 
Hadees-e-Ghaar. 
Bani Israaeel ke 3 
aadmi ghaar me 
daakhil hue. Ghaar 
ka munh chataan 
gime se band ho 
gaya. Teeno ne 
apne apne amal ka 
waseelah diya aur 
Allah Ta'ala ne 
unko us museebat 
se najaat di. 

(Bukhari:883/2, 
Muslim: 353/2) 


Dunya me maojood 
shakhsiyat ka 
waseela dena: 
Waseele ki yeh 
soorat hi bil-ittefaaq 
jaaez hae. 

Daleel: 

Hazrat Umar[rz] ne 
Hazrat Abbas [rz] 
ka waseelah diya. 
(Bukhari: 137/1) 
Hazrat Ameer 
Muaaviyah [rz] ne 
Yazeed ibn Al- 
Aswad Al- Jurashi 
ka waseelah diya 
(ba hawaala 
Ziyaaratul Quboor 
wal Istinjaad bil 
Quboor Li Ibn 
Taimiyah, p. 1 13, 
Al-Bidaayah wa 
An-Nihaayah Li Ibn 
Kaseer [rh]: 324/8, 
Mukhtasar ul 
Fataawa Al- 
Misriyyah Lil 
Allaamah 
Badruddin Baali 
[rh], p.196) 


Us shakhsiyat ka 
waseelah dena jo 
dunya me maojood 
nahi: 

Waseele ki is 
soorat ka inkaar ba 
qaol Allaamah Taj 
uddin Sabaki 
Shaafai 

rehmatullaahi alaih 
ke sirf Hafiz Ibn 
Taimiyah [rh] ne 
kiya hae, vo 
farmaate haen: 
Tawassul ka inkaar 
salaf wa khalaf me 
se kisi ne nahi kiya 
siwaae Ibn 
Taimiyah ke (ba 
hawaala Shaami: 
350/5. nahwahu 
shifa-us- 

siqam:120, Roohul 
ma'ani: 126/6). 

Waseelah biz-zaat ka Hukm 
Aur uski Haqeeqat 

Hazraat Ambiya alaihimus salaam aur aulia-e- 
izaam aur sulaha-e-kiraam ke waseele se Allah 
Ta'ala se dua maangna shar'an jaaez, balke 
qubooliyat-e-dua ka zaria hone ki vajah se 
mustahsan aur afzal hae. Quran-e-Majeed ke 
ishaaraat, ahadees-e-mubaarakah ki tasreehaat 
aur jamhoor-e-ahl-e-sunnat wal jamaat 
khusoosan akaabireen-e-Ulama-e-Deoband ki 
ibaaraat se is qism ka tawassul bila-shubha saabit 
hae aur tawassul ko muassir-e-haqeeqi bhi na 
samjha jaae ke is ke baghaer dua qubool hi nahi 
hoti. Baaqi Tawassul ka yeh matlab bhi nahi ke 
ambia alaihimus salaam aur aulia-e-kiraam 
rahimahumullaah se apni haajaten maangi jaaen 
aur un se istighaasah aur faryaad ki jaae jaesa ke 
baaz jaahel logon ka tareeqa hae kyunke yeh 
waaqai shirk hae aur is se ehteraaz zaroori hae. 

Waseelah biz-zaat ki Haqeeqat 
az Hazrat Maulana Ashraf ali thaanwi rh 

Tawassul ki haqeeqat yeh hae ke Ae Allah! falaan 
shakhs mere nazdeek aap ka maqbool hae aur 
maqbooleen se mohabbat rakhne par aap ka 
waada-e-mohabbat hae Al-Mar'u ma'a man ahabb, 
pas mae aap se us rehmat ko maangta boon. Pas 
tawassul me yeh shakhs apni mohabbat ko 


Aulia- Allah ke saath zaaher karke us mohabbat 
par rehmat wa sawaab maangta hae aur 
mohabbat-e- Aulia- Allah ka moojib-e-rehmat aur 
sawaab hona nusoos se saabit hae. (Anfaas-e-Eesa 
ba hawaalah tahqeeq maslah-e-tawassul: p.7) 

Neez farmaate haen: “Was saalisu dua ullaahi bi 
barakati haazal Makhlooqil-Maqbooli wa haaza 
qad jawwazahul Jamhoor..... Aur Tawassul ki 
teesri soorat yeh hae ke kisi makhlooq ki barkat ke 
saath Allah Ta'ala se maange aur ise jamhoor-e- 
Ulama-e-Kiraam ne jaaez qaraar diya hae.” 

(Bawaadirun Nawaadir, p.761) 

Jo Shakhsivat Dunya me Maojood nahi, 
uska Waseelah dena Jaaez hone ki Daleel Quran-e-kareem se 

“Aur jab pohnchi un ke paas kitaab Allah Ta'ala ki 
taraf se, jo sachchaai bataati hae us kitaab ko jo un 
ke paas hae aur pehle se fatah maangte the 
kaafironpar . . . (SuratulBaqarah, ayatNo.89) 

Hazrat Allaamah Sved Mahmood Aalosi Irhl, 
Mutti-e-Saghdad likhte haen 


Yeh aayat-e-kareemah Banu Quraizah aur Banu 
Nazeer ke baare me naazil hui hae voh Aus aur 
Khazraj ke khilaaf Aanhazrat (saws) ki be'sat se 
pehle Aap (saws) ke waseele se fatah talab kiya 
karte the jaesa ke Hazrat Ibn Abbas [rz] aur 
Qataadah rehmatullahi alaih farmaate haen. 

(Tafseer Roohul Ma'ani: 320/1) 

Allaamah Mahalli Irhl is Aavat ki 
Tafseer me likhte haen 


Aap (saws) ki be'sat se pehle Yahood kaafiron ke 
khilaaf Allah Ta'ala se madad maangte the aur yeh 
kehte the ke Ae Allah! hamaari madad kar 
dushman ke khilaaf aakhri Nabi (saws) ke waaste 
se — (Tafseer Jalaalain, p. 1 2) 

Yahi Tafseer mund ar ijah -zael kutub me bh i mazkoor hae 

* Tafseer Kabeer : 1 80/3 

* Tafseer Ibn Jareer Tabari : 455/1 

* Tafseer Baghawi : 58/1 

* Tafseer Qurtubi : 27/2 

* Tafseer Al-Bahrul Muheet : 303/1 

* Tafseer Ibn Kaseer : 124/1 

* Tafseer Abis Saood : 128/1 

* Tafseer Mazhari :94/l 

* Tafseer Roohul Ma'ani : 3 1 9/ 1 

* Tafseer Ibn Abbas (raziallahu anhu) : p. 1 3 

* Tafseer Khaazin: 64/1 

* Tafseer Madaarik :32/l 

* Tafseer Durre Mansoor :88/l 

* Tafseer Tabseerur Rahman Arabi: 52/1 

* Tafseer Safwatut Tafaaseer :77/l 

* Tafseer Azeezi : p.329 

* Tafseer Mauzihul Quran : p. 1 5 

* Tafseer Ma'ariful Quranaz: 177/1 

az MaulanaMd.Idrees sahib Kandhalwi [rh] 

* Tafseer Jawaahirul Quran az Maulana Ghulam 
ullah Khan sahib [rh]: p.49 

* Al-Manhatul Wahabiyyah li Allaamah Daud ibn 
Sulaiman al-Baghdadi Al-Hanafi [rh]: p.3 1 

Tanbeeh 

Usool-e-Fiqh me yeh likha hae ke Allah Ta'ala aur 
Janab Rasool-e-Kareem (saws) agar pehle logon 
ki shariaton ko bila inkaar ke bayaan karen to woh 
ham par bhi laazim haen. . (Noorul Anwaar: p.2 1 6) 

(is zaabte ko muallif Taskeenul Quloob ne p.76 
me aur muallif Nidae Haq ne p.101 par tasleem 
kiyahae) 

Tanbeeh 

Huzoor (saws) dunya me maojood nahi the, 
Yahood ne aap ka waseelah diya jis ko Allah 
Ta'ala ne bila nakeer zikr kiya aur Rasool-e- 
Kareem (saws) se bhi is waseele ka kaheen radd 
manqool nahi, lehaaza Huzur (saws) ab bhi dunya 
me maojood nahi haen, lehaaza is aayat ki roo se 
Aap (saws) ka waseela dena ab bhi jaaez hae. 

Hazrat Osman ibn-e-haneef [rzl se Waseele ka Jawaaz 


Ek shakhs Hazrat Usman ibn AfFaan [rz] ke paas 
ek zaroori kaam ke silsile me aaya jaaya karta tha 
aur Hazrat Osman [rz] (ghaaliban ba wajhe 
masroofiyat) na to uski taraf tawajjoh farmaate 
aur na uski haajat baraari karte. Voh shakhs 
Osman ibn Haneef [rz] se mila aur us ki shikaayat 
ki to unhone farmaaya ke wazu ki jagah jaao aur 

wazu karo, phir masjid me jaa kar 2 rakat padho, 
phir kaho ae Allah! Mae tujh se sawaal karta hoon 
aur Hazrat Muhammad (saws) ke waseele se teri 
taraf mutawajjeh hota hoon jo Nabi ur Rehmah 
haen. Isi riwaayat ke aakhir me is ki tasreeh hae ke 
us shakhs ne aesa hi kiya aur dua ki barkat se 
Hazrat Osman ibn Affaan [rz] ne us ki taazeem va 
takreem bhi ki aur us ka kaam bhi poora kar diya. 
(Mojam Sagheer wa Shifa us Siqaam, p. 124, 1 25 wa Wafa 
ulWafa: 420, 421/2). 

* Imam Tabraani [rh] farmaate haen Walhadeesu 
Sahih, ke yeh hadees-e-sahih hae. 

(Mojam Sagheer: p. 1 04) 

* Allaamah Munziri rehmatullaahi alaih bhi unki 
taaeed karte haen. (At-Targheeb wat Tarheeb: 242/1) 

* Allaamah Ibn Hajar Makki [rh] farmaate haen: 
Rawaahu At-Tabraani Bi Sanadi Jayyid. 

(Haashiyah Ibn-e-Hajar Makki [rh] alal Eezaahi fi 
Manaasikil Haj LinNawawi: p.500, taba' Misr) 


Hazrat Maulana Ashraf Ali Thaanwi frhl 
is riwaavat ko naal karne ke baad likhte haen 

Is se tawassul baadal wafaat bhi saabit hua aur 
alaawah suboot bir riwaayah ke diraayatan bhi 
saabit hae kyunke riwaayat awwal ke zael me jo 
tawassul ka haasil bayaan kiya gaya hae voh dono 
haalaton me mushtarak hae. (Nashrut-teeb: p. 1 253) 
(Isi tarah ka mafhoom Shifa us Siqaam Lis Sabaki: p.125 
me aur Wafa ul Wafa Lil Samhoodi [rh] : 420/2 me bhi hae). 

Mundariiah zael Ulama-e-Kiraam bhi is waseele ko 
jaaez qaraar dete haen 

* Allaamah Syed Samhoodi [rh], 

Wafaul Wafa: 422/2 

* Allaamah Taj uddin Sabaki Shaafai [rh], 

Shifaus Siqaam: p.] 20 

* Allaamah Aaloosi Hanafi [rh], 

RoohulMa'ani: 128/6 

* Shah Wali ullah Muhaddis Dehalwi [rh] , 
Hujjatullaahil Baalighah 

* Shah Md. Ishaq Muhaddis Dehalwi [rh], 
MiatuMasaail: p.35 

* Shah Md.Ismail Shaheed [rh], 

TaqwiatulEemaan: p.95 

* Maulana Abdul Hai Lakhnawi [rh], 
MajmooaFataawa: 23/3 

* Maulan a Hussain Ali sahib [rh], , 

Balaghatul Hairaan: p.354 

* Mufti AzeezurRehman [rh], 

FataawaDaarul Uloom: 43 1, 423,424, 441/5 

* Maulana Rasheed Ahmed Gangohi [rh] , 
FataawaRasheediah: 78/1 

* Maulana Mufti Md.Shafi sahib [rh], 

Ma'ariful Quran: 42, 44/1 

* Akaabir Ulama-e-Deoband [rh] , j 
Almahnad alal Mafnad 

TANBEEH 

Jis tarah Aanhazrat (saws) ka tawassul dena jaaez 
hae isi tarah saaliheen ka tawassul dena bhi jaaez 
hae, chunaanche Imam Abu Abdullah Md. Ibn 
Md. Al-Abdari Al-Faasi Al-Maaliki Ash-Shaheer 


bi Ibnul Haaj Al-Mutawaffi [rh], 737 Hijri. 
(Madkhal: 255/1, Taba' Misr); 
aur Allaamah Ibn Haj ar Makki [rh] 

(Haashiyah Ibn Hajar Makki alal Eezaahi fi Manaasikil 
Hajj lin Nawawi: p.500 taba' Misr); 
aur Allaamah Aalosi [rh] (Roohul Ma'ani 128/6) me 
is ki saraahat farmaate haen. 

Hazrat thaanwi [rhl 

Waseele par Ek Eteraaz ka iawaab dete haen 

Is hadees se ghaer-Nabi ke saath bhi tawassul 
jaaez nikla, jabke is ko Nabi (saws) se koi taalluq 
ho qaraabat-e-hissiyyah ka, ya qaraabat-e- 
maanawiyyah ka, to tawassul bin Nabi (saws) ki 1 
soorat yeh bhi nikli aur ahle-fahm ne kaha hae ke 
is par mutanabbeh kame ke liye Sayyiduna Umar 
[rz] ne Hazrat Abbas [rz] se tawassul kiya hae, na 
is liye ke paeghambar (saws) se wafaat ke baad 
tawassul jaaez na tha jabke doosri riwaayat se is 
ka jawaaz saabit hae aur choonke is tawassul par 
kisi sahaabi se nakeer manqool nahi, is liye is me 
"ijmaa" ke maana aa gae. (NashrutTeeb: p.302, 303) 

Mundariiah zael Ulama-e-Kiraam bhi vahi farmaate haen 

* Muhaddis-e-Kabeer Allaamah Zafar Ahmad 
U smani [rh] , (Imdad ul Ehkaam: 41/1) 

* Maulana Mufti Mahmood Hasan Gangohi [rh], 
(Fataawa Mahmoodiyah: 136, 137/5) 

* Maulana KhaerMd.Jalandhari [rh], 

(Khaerul Fataawa: 198/1) 


- - 


Imam ul munaazireen hazrat maulana md.ameen 
aukaadawi frhl ka ek waaaivah 

Mae jin dino Umrah par gaya to mae wahaan dua 
maang raha tha ke ae Allah! Apne Nabi-e-Paak 
(saws) ke waseele se meri dua qubool farma, to 1 
sipaahi (shurtah) wahaan khada tha, to woh mujhe 
kehne laga: shirk, shirk. Mae ne kaha ke Laisa bi 
shirk - Tawassul, yeh shirk nahi hae balke 
waseelah hae. Us ne jawaab me kaha: Tawassul 
amalon ke saath hota hae, kisi zaat ke saath nahi, 
ya'ni koi nek amal karke dua maango ke yaa 
Allah! Is nek amal ki barkat se meri dua qubool 
farma, Laa Biz-zaat, ya'ani zaat se nahi ke yaa 
Allah! Is wali ki barkat se meri dua qubool farma - 
saath hi woh kehne laga Al-aamaal mehboob, laa 
zaat, Aamaal Allah ko pyaare haen, zaat Allah ko 
pyaari nahi. Mae ne jawaab me kaha: 
Yuhibbuhum wa yuhibboonah (Al-Aayah), 
Zawaatu Laa Aamaalu, ke Allah Ta'ala to yoon 
farmaata hae ke yeh mujh se mohabbat karte haen 
aur mae un se mohabbat karta hoon, is aayat me to 
dono taraf zaat hae. To us ne kaha ke zaat pyaari 
nahi hoti. Achha un logon me yeh hae ke voh 
Quran sun kar khaamoosh ho jaate haen, chala 
gaya, khaamoosh ho gaya, phir jab jaa raha tha, 
mae ne aawaaz di, mae ne poochha: Bhai mae 
kaon sa amal karke waseelah karoon? To us ne 
jawaab diya: Pehle 2 rakat nafil padho phir dua 
maango aur tawassul karo, ke yaa Allah! in 2 
rakaton ke waseele se meri dua qubool farma, to 





I mae ne j awaab me kaha: Teri aur meri 2 rakaten to ! 

hon Allah ko pyaari, aur Allah ke Nabi (saws) £ 
Allah ko pyaare nahi, ajeeb baat hae, phir woh | 
chala gaya. (MulakhkhasYaadgaarKhutbaat) 5 

ETERAAZ I 

Fazaael-e- Aamaal ke p.96 par Hazrat Shaikh [rh] 
ne Ek aesa waaqiyah naql kiya hae jis se Aal-e- | 
Rasool (saws) ki tanqees laazim aati hae. Voh 
aese ke Hazrat Ali [rz] ka jannati hona yaqeeni r 
aur qatai hae aur voh ashrah-e-mubashsharah me e 
se haen. Jab Hajjaaj ibn Yousuf ne Sayeed ibn L 
Jubair rehmatullaahi alaih se poochha ke Hazrat i 
Ali [rz] j annat me haen ya j ahannam me, to is par jx 
Sayeed ibn Jubair [rh] ne farmaaya ke agar mae s 
j annat me j aa kar dekh loon aur j ahannam me jaa. 
kar dekh loon to phir bata sakta hoon. Lehaazajis 3 
ka j annati hona yaqeeni hae us ke baare me kie gae x 
sawaal par in mazkoorah alfaaz se j awaab dene se | 
Aal-e-Rasool (saws) ki tanqees laazim aati hae. 
JAWAAB | 

Hazrat Sayeed ibn Jubair [rh] haalat-e-izteraari jx 
me the, Hajjaaj ibn Yousuf chaah raha tha ke kisi M 
j tareeqe se mae in ko phansaaoon aur jallaad ko w 

II hukm doon ke voh unko qatl kar de. Hajjaaj ibn S) 
j Yousuf choonke Hazrat Ali [rz] se bughz rakhta m 

tha, lehaaza us ne Hazrat Sayeed ibn Jubair [rh] se jg> 
i aesa sawaal kiya jis se voh phanse, taake mujhe jx) 
maoqa mil j aae unko qatl karwaane ka. Isi waj ah Ml 
|' se Hazrat Sayeed ibn Jubair [rh] bade ahsan |R 
1 tareeqe se sawaalaat ke j awaabaat de rahe the . 

Hazrat Sayeed ibn Jubair [rh] ne jawaab me na 
kufr ekhtiyaar kiya aur na hi jhoot bola aur na hi 
taoriyah ekhtiyaar kiya, balke sirf jawaab ka 
andaaz badla, jaesa ke Hazrat Musa (a.s.) se jab 
Firawn ne poochha ke pehli naafarmaan qaomo 
ka kya anjaam hua? Iska saaf jawaab to yeh tha ko 
voh jahannam me haen, lekin Hazrat Musa (a.s.) 
choonke haalat-e-izteraari me the, lehaaza 
unhone sirf jawaab ka andaaz badla, taake Firawn 
ko kisi qism ka maoqa na mile baat ko tool dene ka 
aur na hi unko qatl kame ka. To Hazrat Musa (a.s.) 
ne jawaab me farmaaya ke uska ilm mere Rab ke 
paas hae. Bilkul isi tarah Hazrat Sayeed ibn Jubair 
[rh] ne bhi sirf jawaab ka andaaz badla hae. 
Lehaza is se Aal-e-Rasool (saws) ki kisi qism ki 
koi tanqees laazim nahi aati. 


Haalat-e-Ezteraar me to 
kalimah-e-kufr kehna bhi Jaaez hoiaata hae 

Hazrat Ammaar ibn Yaasir [rz] ko Ek din 
mushrikeen-e-Arab ne is qadr paani me ghote die 
ke bilkul badhawaas ho gae aur mushrikeen-e- 
Arab ne jo kuch chaaha, un se iqraar kara liya. 
Hazrat Ammaar ki jab un se jaan chhoot gai to 
darbaar-e-nubuwwat me haazir hue to aankhon se 
aansu jaari the. Aanhazrat (saws) ne poochha: 
Amm aar! Kya khabar hae? Arz ki: Yaa 
Rasoolallaah (saws)! nihaayat hi buri khabar hae, 
haj meri j aan us waqt tak na chhooti j ab tak ke mae 
ne Aap (saws) ki shaan me bure alfaaz aur in ke 

maaboodeen-e-baatilah ke haq me ache alfaaz 
istemaal na kie. Aap (saws) ne farmaaya: Ae 
A mm aar! Dil ki kya kaefiyat thi? Arz ki: Dil 
eemaan par mutmain hae. Sarwar-e-kaainaat 
(saws) ne nihaayat shafqat ke saath Hazrat 
Ammaar [rz] ki aankhon se aansuon ke khatre 
ponchhe. Farmaaya: Kuch muzaaeqa nahi. Agar 
yeh phir bhi aesa hi karen to turn bhi aesa hi kar 
lena. Is ke baad Quran-e-Kareem ki yeh aayat 
naazil hui jis ka tarjuma hae:- Jo shakhs eemaan 
laane ke baad khuda ka inkaar kare magar voh jo 
majaboor kiya gaya ho aur us ka dil eemaan se 
mutmain hae" (ya'ni us se koi muaakhizah nahi). 
(Surah An-Nahl, ayat 14 :Maakhooz az Tabaqaat ibn 
Sayeed rehmatullaahi alaih). 

ETERAAZ 

Hazrat Shaikh [rh] ne baaz Sahaba (rz) ki taraf 
Nabi-e-Paak (saws) ke khoon peene ki nisbat ki 
hae haalaanke khoon naapaak hae ! 

JAWAAB 

Hazrat Shaikh [rh] ne Fazaael-e-Aamaal p.188 
par Hazrat Abdullah ibn Zubair [rz] aur Hazrat 
Maalik ibn Sinaan [rz] ka vaaqiah naql kiya hae 
jis me un hazraat ka Huzoor (saws) ke khoon-e- 
mubaarak ko peene ka zikr hae. 

PEHLI BAAT 

Pehli baat to is jagah par qaabil-e-tahqeeq yeh hae 
ke aaya yeh vaaqiaat mustanad bhi haen ya nahi? 

JAWAAB 

To is ka jawaab yeh hae ke yeh vaaqiaat mustanad 
haen aur motabar kutub ke andar maojood haen. 

Hazrat Abdullah ibn Aubair [Rz] ka Aanhazrat (saws) ks 
khoon peene ka waaqiah Mundarijah zael kutub me hae 

* Mustadrak Haakim : 553/3 

* Sunanul Kubra Lil Baihaqi : 67/7 

* SiyarAalaamunNablaLizZahabi: 366/3 

* Majmauz Zavaaid ba riwaayat Tabraani 
waBazzaar : 270/8 

* Kanzul Ummaal ba riwaayat Ibn-e-Asaakir: 469/13 

* Al-Khasaaisul Kubra Lis Siyooti [rh] : 252/2 

* Al-Isaabah ba riwaayat Abi Ya'la wal Baihaqi 
fid Dalaail: 310/2 

* Hulyatul Auliya: 330/1 

* HaafizNooruddin Al-Haisami [rh] is waaqie ko 
Huzoor (saws) ki khusoosiyat ke baare me naql 
kame ke baad likhte haen:- “Yeh Tabraani [rh] aur 
Bazzaar ki riwaayat hae aur Musnad-e-Bazzaar 
ke tamaam raawi sahih ke raawi haen, siwaae 
Hunaid ibnul Qasim [rh] ke aur yeh bhi siqah hae. 
(Majmauz Zavaaid: 270/8) 

* Imam Baihaqi rehmatullaahi alaih farmaate 
haen ke Hazrat Abdullah ibn Zubair [rz] ka 
Huzoor (saws) ke khoon ko peena, yeh waaqiah 
Hazrat Asma bint Abi Bakr [rz] aur Hazrat 
Salman Faarsi [rz] se bhi mustanad sanadon se 
marwi hae. (Sunanul Kubra Lil Baihaqi: 67/7) 

* Hafiz Shamsuddin Zahabi [rh] farmaate haen: Is 
riwaayat ko Imam Abu Ya'la [rh] ne apni musnad 
me riwaayat kiya hae aur likha hae, Mae nahi 
jaanta Hunaid rehmatullaahi alaih raawi par kisi 
kijarahko. (SiyarAalaamunNabla: 366/2) 


* Allaamah Ali Muttaqi Hanafi [rh] is riwaayat ko 
naql kame ke baad likhte haen: Is riwaayat ke 
tamaam raawi siqah haen. (Kanzul Ummaal: 469/ 1 3) 

Hazrat maalik ibn sinaan [rzl ka aanhazrat (saws) ke 
khoon peene ka waaqiah mundarijah zael kutub me hae 

* Hafiz Ibn Hajar Asqalaani Ash-Shaafai [rh] ne 
yeh waaqiah Ibn Abi Aasim, Baghawi, Sahih 
Ibnus Sakan aur Sunan Sayeed ibn Mansoor ke 
hawaale se bhi naql kiya hae. (Al-Isaabah: 325/3, 
taba' Misr) 

Yahi waaqiah kitaab "Mukhtasar Seerat-e- 
Rasool, Muallifah Ibn Abdul Wahhaab Najadi: 
p.402"parbhi maojoodhae. 

Is kitaab ka naashir ghaer-muqallideen ka 
mashhoor madrasa Jamiatul Uloom Al-Asariyyah 
Jehlamhae. 


Khulaasah-e-kalaam 

Dono waaqiaat mustanad haen aur akaabir-e- 
Ulama-e-kiraam ne in ko riwaayat kiya hae. 
Lehaaza baghaer daleel ke ham in waaqiaat ka 
inkaar nahi kar sakte. 

FAAEDAH 

Mashhoor Mufassir Allaamah Qurtubi [rh] likhte 
haen: "Dam-e-masfooh waali aayat Hajjatul 
Wadaa ke din Arafah me naazil hui". (Tafseer 
Qurtubi: 216/2) 

* Hafiz Ibn Abdul Bar Maaliki [rh] likhte haen:- 
Maalik ibn Sinaan [rz] Ghazwah-e-Uhud me 
shaheed hue the. 

(Al-lsti'aab ma'al Isaabah: 350/3) 

Dekhie Uhud me shaheed hone waale voh bhi the 
j inhone sharaab pi thi kyunke abhi sharaab ki 
hurmat naazil nahi hui thi. Bilkul isi tarah dam-e- 
masfooh ki hurmat ka mas 1 ah hae. Lehaaza 
eteraaz kanic waale ke zimme hae ke woh yeh 
saabit kare ke dam-e-masfooh ki hurmat ke naazil 
hone ke baad in hazraat ne khoon piya tha. 

D00SRIBAAT 

Jamhoor-e-Ulama-e-Kiraam ke nazdeek Huzoor 
(saws) ke fuzlaat paak haen. Lehaaza koi ishkaal 
nahi. 

ETERAAZ 

Hazrat Shaikh [rh] ne Fazaael-e-Aamaal me likha 
hae ke Huzoor ( saws) ka baul va baraaz paak hae. 

JAWAAB 

Jamhoor-e-Ulama is baat ke qaael haen ke Aap 
(saws) ke fuzlaat paak haen. 

Mufti-e-hind, mufti Md. kifaayat ullah dehalwi Irh] 
farmaate haen 

Shawaafe [rh] me baaz Ulama-e-Muhaqqiqeen 
[rh] ne Aanhazrat (saws) ke haul wa baraaz ki 
tahaarat ka hukm kya hae aur Ulama-e-Hanafiyyah 
[rh] ne isko naql karke uske saath apni 
muwaafiqat bayaan ki hae. Aur baaz Sahaaba (rz) 
aur Sahaabiyaat (rz) ke is waaqie se ke unhone 




k Huzoor (saws) ka peshaab naa-daanistagi me pi 1 
C liya tha magar Huzoor (saws) ne khabar pa kar \ 
w unko dua di aur inkaar nahi farmaaya, tahaarat par 
jj istedlaalkiyahae. (Kifaayatul Mufti: 19/1) ■ 

8 Umm-e-Aimankawaqiadari-e-zailkutubmaemauioodhae j 

s' Musnad lil-Hasan bin sufyaan 
V Musnad Abiy ala 
f MustadrakHaakim 
s Dar-e-kutni 

k[ Al-Isabah li-Ibn-e-Hajar Asqalaani [rh] : 360 
1C Al-Istia'ab li-ibn-e- Abdulbar maliki [rh] : 491/4 
/X Ash-Shifaalil-QaziAyaz: 88 
« Umdatul qari lil-AllamahbadmddinAaini [rh]: 92/4 

$ Mundariiah zael ulama-e-kiraam huzoor (saws) ke 

IS fuzlaat ko paak likhte haen 

| *Hafiz Ibn-e-Haj ar Asqalaani Shaafai [rh] : 
ft F athul Baari : 272/ 1 

8 ; * Allaamah B adruddin Aini Hanafi [rh] : 

! ’ Umdatul Qaari: 35/1 

| * Imam N awawi Shaafai [rh] : 

8 SharahMuhazzab: 234/1 

| * Mulla Ali Qaari Hanafi [rh] : 

n Jam'ulWasaaelShuroohushShamaael:2/2 

5 *Haafiz Siyooti Shaafai [rh] : Khasaaisul Kubra: 71/1 

a * Allaamah Shaami [rh] : F ataawa Shaami : 3 1 8/ 1 

0 * S aahib N ihaay atul Muhtaaj : 242/ 1 , 

: ( Fiqh Shaafai ki mashhoor kitaab 

1 j * Mughni ul Muhtaaj : 79/2 

vj Fiqh Shaafai ki mashhoor kitaab 

f * Shaikh Md. Abdul Haq Muhaddis Dehalwi [rh] , 

jj Madaarijunnubuwwah:43/1 

Mundariiah zael Ulama-e-Deoband bhi Isi ke Qaael haen 

*Hazrat Maulana Ashraf Ali Thaanwi [rh] : 

Nashrut Teeb: p. 1 35 

* Mufti Azeez ur Rahman sahib [rh] : 

Fataawa Darul Uloom Deoband: 85,211/1 

*Shaikhul Hadees Maulana Zakariyya [rh] : 
Fazaael-e-Aamaal, p. 1 88 

* Hazrat Maulana Md. Yousuf Binnori [rh]: 
Ma'arifus Sunan: 98/1 

*Hazrat Maulana Md. Yousuf Ludhyanwi [rh] : 
AapkeMasaaelaurunka Hal: 133/9 

EK LATEEF BAHAS 

Waheed saheb ne kaha ke Hazrat Shaikhul 
Hadees [rh] ne to tahreer kiya hae ke Huzoor 
(saws) ke fuzlaat, peshaab, paakhaana waghairah 
sab paak haen. Mae ne kaha Fuzlah ka maana 
bacha hua phook hae, meda khaane ko pakaata 
hae, usme asl quwwat jigar kheench leta hae aur 
phook paakhaana ban kar nikal jaata hae, ye mede 
ka fuzlah hae, phir jigar khoon tayyaar karke dil 
ko deta hae aur j o phook reh j aata hae voh peshaab 
ban kar khaarij ho jaata hae, yeh jigar ka fuzlah 
hae. Phir voh khoon ek ek rag ko steam mohiyya 
karta hae, us khoon se jo fuzlah bachta hae voh 
masaamaat me paseene ki shakl me khaarij ho 
jaata hae. Phir jo khoon juzw-e-badan aur gosht 
ban gay a uska phook mael kuchael ki shakl me 
masaamaat ke zarie nikalta hae lekin yeh to 
saraahatan saabit hae ke awaam ke mael kuchael 
par makkhi baethti hae magar Aanhazrat (saws) 
ke jasad-e-atthar par makkhi nahi baethti thi, aur 


yeh bhi muttafaq alaih haqeeqat hae ke awaam ka 
paseenah badbudaar hota hae magar Aanhazrat 
(saws) ka paseenah-e- mubaarak dunya ki aala 
tareen khushbuon ko sharmaata tha. Aap (saws) ki 
neend-mubaarak ko bhi neend hi kaha jaata tha 
magar voh neend hamaari hazaar bedaariyon se 
aala va arfa thi. Aap (saws) ka khwaab bhi wahi 
hota tha, Aap (saws) ki neend-mubaarak se wazu 
nahi tooTta tha, to jaese Aap (saws) ka paseenah- 
mubaarak paseenah hi kehlaata hae magar yeh kis 
ne kaha ke Aap (saws) ke paseenah mubaarak ko 
aam insaanon jaesa samjha jaae, voh Aap (saws) 
ke lie paseenah hi tha magar ushaaq ke lie 
behtareen khushbu. Baadaam-e-raoghan nikaalne 
ke baad jo baadaam ka fuzlah bachta hae voh 
baadaam ka fuzlah hi hae magar binolah kahe ke 
mere fuzlah jaesa hae to koi aqlmand aadmi usko 
tasleem nahi karega. Aanhazat (saws) beshak 
insaan the lekin Aap (saws) ko jin khasaaes se 
Allah Ta'ala ne nawaaza tha un khasaaes ka inkaar 
kyun kiya jaae? Yaqoot bhi patthar hae, hajar-e- 
aswad bhi ek patthar hae, magar yaqoot uska 
muqaabila kyun kar sakta hae? Hajar-e-Aswad 
jannat se aaya hua hae. Hazraat-e-Anbiya [a.s] ke 
ajsaam-e-mutahharah muqadassah me Allah 
Ta'ala ne jannat ki khawaaes rakh die haen, isi lie 
un ajsaam-e-mutahharah ko mitti par haraam kar 
diya hae (ke un ko khaae), in ajsaam-e- 
mutahharah ka paseenah misl jannat ke paseene 
ke khushbudaar bana diya gaya. Isi tarah doosre 
fuzlaat bhi agar khusoosiyat-e-tahaarat 

rakhte hon to is me kya ishkaal hae? 

(Maakhooz az Tajalliyaat-e-Safdar : 48 1/1) 

ETERAAZ 

Fazaael-e-Aamaal: p.267 par is aayat "Walaqad 
Yassarnal Qur'aana lizzikri fahal mim 
muddakkir" ke tarjume me tahreef ki gai hae. 

JAWAAB 

Is aayat ke maana me Mufassireen-e-Kiraam [rh] 
ke 2 qaol haen aur dono qaol apni jagah durust 
haen. 

PEHLA QAOL 

Ham ne Quran ko hifz ke lie aasaan kar diya hae. 

D00SRAQA0L 

Ham ne Quran ko naseehat haasil kame ke lie 
aasaan kar diya hae. 

Mundarijah zael Mufassireen-e-kiraam [rhl ne 
dono mazkoorah naol naql kie haen 

* Tafseer Jalaalain - p.44 1 

* Tafseer Kashshaaf - 435/4 

* Tafseer Ibn Kaseer - 264/4 

* Tafseer Al-Bahrul Muheet - 178/8 

* Tafseer Roohul Ma'ani - 84/7 

* Tafseer Mazhari - 1 3 8/7 


Mundarijah zael Mufassireen-e-kiraam [rhl ne 
sirf ek qaul naql kiva hae 

* Zaadul Maseer - 94/8 

* Tafseer Qurtubi -134/17 


Hazrat shaikh Irhl ne iis Mafhoom ko zikr kiva hae voh 
Mundariiah-zael Mufassireen-e-kiraam [rhl se Manqool hae 

* Hazrat Abdullah ibn-e- Abbas [rz] 

* Imam Mujahid [rh] 

* Imam Zahhaak [rh] 

* Imam Matarul Waraaq [rh] 

* Hazrat Qataadah [rz], Dekhie: 

Tafseer Ibn Kaseer: 264/4 

Aur yeh hi mafhoom Hazrat Sayeed ibn-e-Jubair 
[rz] se bhi manqool hae. 

(Zaadul Maseer: 94, 95/8, Tafseer Qurtubi: 134/17, 
Tafseeerul Muheet: 178/8) 

Lehaaza eteraaz kame waalon ko samajh lena 
chaahie ke is ko tehreefnahi kehte. 

ETERAAZ 

Fazaael-e-Aamaal aur Fazaael-e-Sadaqaat me 
kuch waaqiaat aese haen jo naa-mumkinaat me se 
haen aur un se shirk wa bid'at ka darwaaza khulta 
hae. 

JAWAAB 

Jis kaam ko aam insaan naa-mumkin samajhta 
hae, agar voh kaam kisi Nabi alaihis salaam ke 
haath par zaaher ho to usko mojizah kehte haen, 
masalan:- 

* Hazrat Saalih alaihis salaam ki oontni kapatthar 
sepaedahona. 

* Hazrat Musa [a.s] ki laathi ka azdaha banna aur 
haath-e-mubaarak ka raoshan hona am un ke lie 
aur un ki qaom ke lie darya me raaston ka banna. 

* Isi tarah Hazrat Ibrahim [a.s] ke lie aag ka 
Gul-e-gulzaar hona. 





g ' * Hazrat Eesa [a. s] ke haath par murdon ka zinda 

w hona aur mareezon ka tandrusthonawaghaerah. 

| * Huzoor (saws) ke haath-e-mubaarak par chaand 

8}; ka 2 tukde hona. 

» Yeh sab cheezen mojizaat me se haen. Iske 
/ alaawah Aap (saws) ke saenkdon mojizaat haen 
[ jin ka zikr kutub-e-hadees me maojood hae aur 
hamaare Maulana Badr-e-Aalam Meerathi [rh] ne 
W Tarjumaanus Sunnah me aur Maulana Ahmad 
(5 Sayeed, Subhaanul Hind [rh] ne Mojizaat ur 
f* Rasool (saws) me bhi saenkdon mojizaat zikr kie 
haen. Agaraesakaamjiskoinsaannaa-mumkin 
«; samajhta hae, kisi wali ke haath par zaaher ho, to 
j us ko karaamat kehte haen, masalan Hazrat 
x Maryam ke lie band hujre me be-maosami phalon 
8 ka mohiyya hona aur khushk darakht se taaza 
t , khajooron ka mohiyya hona wagaerah, isi tarah 
5 Ashab-e-Kahf ka 309 saal ghaar me sona. 
x Is ke alaawah kutub-e-hadees wa tareekh me 
a saenkdon karaamaat-e-aulia maojood haen j in ka 
$ ihaatah is muqaam par dushwaar hae. Eteraaz 
fi kame waale jin waaqiaat ko naa-mumkin aur 
x shirk wa bid'aat ka sabab samajhte haen voh isi 
| qabeel se haen, ya to mojizaat haen y a karaamaat 
{ haen, eteraaz kame waalon se hamaari guzaarish 
| hae ke voh in waaqiaat ko jab padhen to Musalmaano 
8 waale zehan se padhen, Eesaaiyon waale zehan se 
a na padhen. Is lie ke jab Eesaai Hazrat Eesa [a.s] ke 
a waaqiyaat ko padhte haen to voh yeh samajhte 
J haen ke is me Hazrat Eesa [a.s] ka kamaal hae aur 
? yeh kaam Eesa [a.s] ki vajah se ho rahe haen. ■ 


Lekin j ab Musalmaan in waaqiaat ko padhte haen ; | 
to voh is zehan se padhte haen ke yeh sab kaam 3 
Allah Ta'ala ki taraf se ho rahe haen aur is me dar- | 
haqeeqat Allah Ta'ala hi ki qudrat kaar-farma hae. g 
Lehaaza hamaari guzaarish hae ke jo bhi in | 
waaqiaat ko padhe to voh Musalmaano waale | 
zehan se padhe. Insha Allah usko in waaqiaat me ? 
taoheed nazar aae gi. Agar eesaaiyon waale | 
zehan se padhe ga to laa mahaalah usko in | 
waaqiaat me shirk hi nazar aae ga. A 

AQUDALEEL | 

Farz karen ke aese waaqiaat shirk wa bid' at ka | 
sabab haen, is ka matlab to yeh hua ke jo is kitaab 
ko zyada padhe ga to voh bada mushrik hoga y 
haalaanke hame koi Allah ka bandah jis ne g 
; tableeqh me saal ya teen chille lagaae hon nazar i 
nahi aaya j o shirk karta ho . Eteraaz kame waalon 
ko agar koi aesa bandah nazar aaya ho to zaroor ft 
1 muttala farmaaen wama eesaaiyat waale zehan se ■ g 
in kitaabon ko haath na lagaaen (Wallaahu Aalam 
bis sawaab). 3 

ETERAAZ | 

Hazrat Shaikh [rh] ki kitaabon me Aulia- Allah ke \ j 
lie aesi cheezon ko saabit kiy a gaya hae j o Anbiya 3) 
[a.s] aur Sahaaba Kiraam [rz] ke lie bhi zaaher na 
hueen. M 

JAWAAB | 

Is ka j awaab Imamul Munaazireen, Hazrat Maulana 3 
Md.Ameen Uakaadwi [rh] se likhte haen. ? 

"Waheed sahib ne kaha aese waaqiaat ko kaese ! 
!' maan liya jaae? In me aesi baaton ka zikr hae jo 
Anbiya [a.s] ke lie bhi zaaher nahi hueen, Nabi 
; [a.s] aur Sahaaba [rz] kamuqaamto wali sebohat 

i buland hae. Ye bilkul naa-mumkin hae ke ek ! 
kharq-e-aadat Nabi [a.s] aur Sahaabi [rz] ke haath 
par to zaaher na ho aur kisi wali ke haath par 
; zaaher ho j aae . Mae ne kaha aj eeb baat hae j ahaan 
qiyaas jaaez ho wahaan to aap us ko shirk kehte 
haen aur (ab) kharq-e-aadaat me qiyaas shuru kar 
diya hae. Mae aap se poochhta hoon ke aap ko i 
khwaab nazar aate haen ya nahi? Us ne kaha aate 
haen. Mae ne kaha bilkul wahi jo Anbiya [a.s] aur 
! Sahaaba Kiraam [rz] ko aae ya aur bhi? Us ne 
kaha yahaan Anbiya [a.s] aur Sahaaba [ra] ka kya 1 
! zikr, Allah Ta'ala jis ko khwaab chaahen dikha 
den. Mae ne kaha baaz awqaat ek chhote bache ko | 
khwaab nazar aata hae ke subah bataata hae ke aaj 
khwaab me mae ne dekha ke naana abbu aae haen 
aur waaqiatan voh aa bhi jaate haen aur khwaab 
sachchahojaatahae. Magar is khwaab kakoiy eh 1 
keh ke inkaar nahi karta ke ghar ke badon ko yeh 
khwaab nahi aaya to ham kaese maan len ke j 
bachche ko khwaab aa gaya? Dekho Hazrat Bi Bi 
Maryam [a.s] waliyyah haen, un ko be-maosam 
phal mil rahe haen. Magar Hazrat Zakariyya [a.s] \ 

jo Nabi haen, unko nahi mil rahe, Sayyidah 
1 Ayesha Siddiqa [rz] ko khaawind ke hote hue 
ladki bhi nahi di aur Bi Bi Maryam [a.s] ko 
baghaer khaawind ke ladka ata farma diya, Hazrat 
Yaaqoob [a.s] ke haath - e-mub aarak rozaana 

1 

| munh par phirte haen magar beenaai waapis nahi M 
i aai, Hazrat Yousuf [a.s] ki sirf qamees lagne se y 
beenaai waapis aa gai, jo hawa Sulaiman [a.s] ka ft 
’ takht uthaae phirti thi us hawa ko yeh hukm nahi y 

1 mila ke safar-e-hijrat me Aap (saws) ko ek lamhe \ * 

; me Madinah pohncha de, Hazrat Sulaiman [a.s] y 

1 Nabi haen lekin takht-e-bilqees ka aana un ke V 

j sahaabi ki karaamat hae,- to bhai yeh Allah Ta'ala 1 

2 ka ekhtiyaar hae, voh chaahen to hazaaron meel § 

i door Baitul Muqaddas ka kashf ho jaae, jannat ! 

dozakh ka kashf ho jaae aur na chaahen to chand | 
meel se Sayyiduna Usman [rz] ki shahaadat ki s 
ghalat khabar aae aur Aap (saws) bae'at lena shuru ; | 
kar den. Voh na chaahe to Kan'aan ke kunwen me ja 
I Yousuf [a.s] ka Yaaqoob [a.s] ko pata na chale aur 5ft 

; jab chaahe to Misr se Yousuf [a.s] ke kurte ki & 

khushbu Kan'aan me soongha de. Mae ne kaha % 
aap jo saari dunya ko mushrik keh rahe haen us 
par nazr-e-saani karen aur taubah karen". f 

(MaakhoozazTajalliyaat-e-Safdar: 469/1) £ 

Chand beja eteraazaat aur un ke mudallal v 
jawaabaat aap hazraat ne mulaaheza farma lie ft 
; haen, motarizeen ke baaqi beja eteraazaat is c 
qaabil nahi ke un ke jawaabaat ke darpe ho kar a 
qeemti waqt ko zaae kiya jaae, aql-e-saleem 0 
rakhne waalon ke lie itna hi kaafi hae. Allah j 
Ta'ala is ko apni baargaah me qubool farmaae. s 

Aameen Yaa Rabbal Aalameen. i 

